รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๑๑/๒๕๕๙
วันอังคารที่ ๖ ธันวาคม พ.ศ. ๒๕๕๙  เวลา ๑๕.๒๐ น.
ณ ห้องโสตทัศนศึกษาโรงเรียนคลองลานวิทยา

ประธานการประชุม	นายสมชาย     อังสุโชติเมธี	ผู้อำนวยการโรงเรียนคลองลานวิทยา
ผู้ประชุม	        	๗๘   คน
ผู้มาประชุม	   	๗๕   คน
ผู้ไม่มาประชุม	             ๓   คน 	ได้แก่	
			   ๑. นายสำราญ		ศรเลี่ยมทอง	ไปราชการ
			   ๒. นางสุนิสา		ภู่ฤทธิ์		ลาป่วย
   ๓. นางสาวเครือวัลย์	ปัญญา		ขออนุญาตไปเบิกเงินเดือนที่ สพม.๔๑
	
ผู้ร่วมประชุม  นักศึกษาฝึกประสบการณ์ฯ  จำนวน ๑ คน 

ระเบียบวาระที่ ๑ เรื่องที่ประธานแจ้งให้ทราบ
	            อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนพฤศจิกายน จำนวน ๙ คน ดังนี้  นายวรวิทย์  ภูวดล  นางสาวฉวีวรรณ  ทองบุญตา  นางอัจฉรา  จ้าวสันเที๊ยะ  นางสมเจตนา  
มาประเสริฐ  นางสาวเพ็ญนภา  โสมประทุม  นายสมานชัย  สุทา  นางสาวโชติรส  แห้วเพ็ชร  นายอมรเทพ  มั่นคง 
และ Mr. Jannes Anton Knop  และบุคลากรที่มีวันคล้ายวันเกิดในเดือนธันวาคม จำนวน ๗ คน ดังนี้  นายสมชาย  วุฒิพันธ์  นางสาวนิชชาภัสส์  แสนธิ  นางสาวนลินี  พิลึก  นางสาววรรณวิมล  ปราจันทร์  นางสาวพรชนิตว์  
ปรางค์ศรีทอง  นางสาวสุทธิชา ประสิทธิ์กสิกรณ์  และนายชลิน  ทับทิม
		  ยินดีกับนางสาวอัจฉรา  บุญกลิ่น  ที่ได้ย้ายไปโรงเรียนจอมทอง  อำเภอจอมทอง  จังหวัดเชียงใหม่ 
		  ยินดีต้อนรับนางสาววรรณวิมล  ปราจันทร์  กลับมาปฏิบัติหน้าที่หลังจากครบกำหนดลาคลอดบุตร
            ๑.๑ การเฝ้าระวังระงับเหตุใช้ความรุนแรง  เนื่องจากมีข้าราชการครูลงโทษนักเรียนและมีการเผยแพร่ผ่านสื่อสาธารณะ สพฐ. จึงมอบแนวปฏิบัติให้เป็นไปในแนวทางเดียวกัน โดยการลงโทษนั้นอย่าใช้ความรุนแรง และต้องมีความระมัดระวังในการลงโทษนักเรียนด้วย
            ๑.๒ ขอเชิญร่วมลงนามถวายความอาลัยฯ ผ่านเว็บไซต์จังหวัดกำแพงเพชร  จังหวัดกำแพงเพชร
ขอเชิญร่วมลงนามถวายความอาลัยฯ ผ่าน http://www.kamphaengphet.go.th/kp/SignKing/page.php
            ๑.๓ แนวปฏิบัติต่อการจัดงานประจำปี งานมหรสพ งานบันเทิงและกิจกรรมต่างๆ ในช่วงมีงาน
พระราชพิธีพระบรมศพ เมื่อพ้นกำหนดเวลา ๓๐ วัน ตั้งแต่วันที่ ๑๔ พฤศจิกายน ๒๕๕๙ เป็นต้นไป  ได้กำหนดแนวทาง ดังนี้ 
                            ๑. การจัดกิจกรรมตามประเพณี วัฒนธรรมและการท่องเที่ยว สามารถจัดได้ตามปกติ แต่ขอ
ความร่วมมือผู้จัดกิจกรรมพิจารณาดำเนินการตามความเหมาะสม
       ๒. กิจกรรมใดที่ดำเนินการอยู่แล้ว สามารถดำเนินการต่อไปได้
		       ๓. ทุกหน่วยงานสามารถจัดกิจกรรมได้ตามปกติ โดยให้พิจารณาความเหมาะสมและให้เป็นไปตามกฎหมายและระเบียบข้อบังคับที่เกี่ยวข้อง
            ๑.๔ การเข้าค่ายปฏิบัติธรรม  วัดหนองปลิงขอให้นำนักเรียนเข้าค่ายปฏิบัติธรรม  ในวันที่ ๒๖-๒๗ 
ธันวาคม ๒๕๕๙  แต่เนื่องจากเป็นช่วงเวลาในการสอบกลางภาค  จึงมอบหมายกลุ่มบริหารวิชาการประสานไปยังวัดหนองปลิง เช่น ขอเพิ่มจำนวนนักเรียนทั้งระดับชั้น หรือแนวทางอื่น ๆ เป็นต้น เพื่อจะได้สะดวกต่อการจัดสอบกลางภาค
            ๑.๕ โครงการรถโรงหนัง  หอภาพยนตร์ (องค์การมหาชน) ได้จัดทำโครงการรถโรงหนังเพื่อให้
การเรียนรู้แก่เด็กและประชาชนตามโรงเรียนและชุมชนที่ห่างไกลจากโรงภาพยนตร์ โดยจะจัดฉายภาพยนตร์ ในวันที่ ๔ มกราคม ๒๕๖๐   ณ โรงเรียนคลองลานวิทยา  โดยนักเรียนระดับมัธยมศึกษาตอนต้นจะเข้าชมในภาคเช้า  นักเรียนระดับมัธยมศึกษาตอนปลายจะเข้าชมในภาคบ่าย และประชาชนจะเข้าชมในตอนเย็น  
 		      ในการนี้มอบหมายกลุ่มบริหารวิชาการและนายสมานชัย  สุทา  เป็นผู้ประสานงานกับผู้จัด  
ผู้อำนวยการฯ จะประสานงานกับอำเภอคลองลานเพื่อประชาสัมพันธ์ให้ประชาชนที่สนใจได้ทราบและเข้าชมภาพยนตร์
            ๑.๖ การออกกำลังกายทุกวันพุธ เวลา ๑๕.๐๐-๑๖.๓๐ น.  โรงเรียนจะให้บุคลากรออกกำลังกาย
ตามนโยบายของ ของพล.อ.ประยุทธ์ จันทร์โอชา นายกรัฐมนตรี 
        ในการนี้มอบหมายรองฯ ศิริลักษณ์  เลขะวัฒนะ  ดำเนินการในการรายงาน สพม.๔๑  
            ๑.๗ การสวนสนามของนักศึกษาวิชาทหาร  นักศึกษาวิชาทหารทุกชั้นปีจะทำพิธีสวนสนาม 
ในวันที่ ๘ ธันวาคม ๒๕๕๙  ณ สนามกีฬาองค์การบริหารส่วนจังหวัดกำแพงเพชร  ดังนั้น ขอให้ครูผู้สอนเช็คเวลาเรียนให้กับนักเรียนที่เป็นนักศึกษาวิชาทหารด้วย
            ๑.๘ การบริจาคโลหิต  เหล่ากาชาดจังหวัดกำแพงเพชรจะมาขอรับบริจาคโลหิต  ในวันที่ ๒๒ 
ธันวาคม ๒๕๕๙  ณ ที่ว่าการอำเภอคลองลาน  
                            ในการนี้ มอบหมายให้นายอธิภัทร  นนทะภา  ประชาสัมพันธ์ให้นักเรียนที่มีอายุ ๑๘ ปี เข้ารับการบริจาคโลหิต สำหรับนักเรียนที่มีอายุ ๑๗ ปี หากมีความประสงค์จะบริจาคโลหิตต้องให้ผู้ปกครองยินยอมด้วย
            ๑.๙ คำแนะนำในการป้องกันโรคไข้หวัดใหญ่  กระทรวงสาธารณสุขแจกคำแนะนำในการป้องกัน
โรคไข้หวัดใหญ่ให้กับโรงเรียนรายละเอียดมอบให้งานอนามัยโรงเรียน
	        ในส่วนของโรงเรียนนั้น ห้องเรียนใดที่มีเครื่องปรับอากาศให้อนุญาตให้นักเรียนสวมหน้ากาก
อนามัยได้เพื่อป้องกันการรับเชื้อโรคต่างๆ เนื่องจากเป็นห้องที่อากาศไม่ค่อยถ่ายเท  นอกจากนี้ ควรให้ความรู้
แก่นักเรียนในการกำจัดหน้ากากอนามัย ทิชชู ฯลฯ ด้วย 
            ๑.๑๐ การเตรียมการสอบโอเน็ต  ชั้นมัธยมศึกษาปีที่ ๓ สอบวันที่ ๔-๕ กุมภาพันธ์ ๒๕๖๐   
ชั้นมัธยมศึกษาปีที่ ๖ สอบวันที่ ๑๘-๑๙ กุมภาพันธ์ ๒๕๖๐  
	         ในการนี้จะมีการจัดอบรมครูในกลุ่มสาระการเรียนรู้พื้นฐานเพื่อยกระดับผลสัมฤทธิ์โอเน็ตให้สูงขึ้น และให้ครูผู้สอนสอนตามตัวชี้วัดที่ สทศ. แจ้งมาว่าจะออกข้อสอบในตัวชี้วัดนั้น และในตัวชี้วัดที่ไม่ผ่านให้เน้นการสอนนักเรียนให้มากขึ้นด้วย
            ๑.๑๑ แจ้งเตือนการลงเวลาปฏิบัติงานราชการแทนกัน  พบว่า มีข้าราชการครูลงเวลาปฏิบัติงานราชการแทนกัน ขอแจ้งเตือนให้ทราบว่าให้เลิกลงเวลาแทนกันเพราะเป็นการผิดวินัยข้าราชการ 
            ๑.๑๒ ขอความร่วมมือครูอย่าจอดรถกีดขวางการเข้าออกของรถรับส่งนักเรียน  จากการที่เจ้าหน้าที่ตำรวจภูธรคลองลานจัดประชุมคนขับรถรับส่งนักเรียนนั้น ได้ห้ามนักเรียนห้อยโหนรถรับส่ง และให้ทำที่กั้นท้ายรถรับส่งทุกคัน และจะดำเนินการกวดขันอย่างจริงจังในเดือนมกราคม ๒๕๖๐
	         ในการนี้ คนขับรถรับส่งนักเรียนขอความร่วมมือคณะครูอย่าจอดรถกีดขวางการเข้าออกของรถรับส่งนักเรียน เพราะรถบางคันยาวมากเวลาเลี้ยวต้องใช้พื้นที่มากเมื่อรถครูจอดกีดขวางทำให้รถรับส่งนักเรียน
ที่จะเข้าออกนั้นติดขัดและทำให้รถคันอื่นพลอยช้าไปด้วย
            ๑.๑๓ กำชับการอยู่เวร  จากการตรวจบันทึกการอยู่เวร พบว่า ครูเวรกลางคืนไม่มาอยู่เวรและไม่บันทึกเวร คนตรวจเวรต้องมาตรวจเวรหากไม่พบครูเวรให้โทรศัพท์แจ้งให้มาอยู่เวรด้วย  หากไม่มาอยู่เวรจะให้บันทึกชี้แจงถึงสาเหตุที่ไม่มาอยู่เวร
	         ในการนี้ มอบหมายนายวินัย  สีกิ  ปรับ/จัดห้องนอนเวร และขอให้ครูมาอยู่เวรด้วยทุกครั้ง
            ๑.๑๔ การบันทึกกิจกรรมโฮมรูม  ขณะนี้กิจกรรมโฮมรูมหลังเข้าแถวตอนเช้าขาดการบันทึกร่องรอยหลักฐานการโฮมรูม
          ดังนั้น มอบหมายให้งานกิจการนักเรียนทำแบบบันทึกกิจกรรมโฮมรูมให้กับครูที่ปรึกษา
และเริ่มการบันทึกกิจกรรมโฮมรูมในสัปดาห์หน้า 
            ๑.๑๕ รายงานนักเรียนขาดเรียนผ่านระบบออนไลน์  ขณะนี้ครูที่ปรึกษาส่วนใหญ่ไม่กรอกข้อมูลนักเรียนขาดเรียนผ่านระบบออนไลน์ ผู้ปกครองเข้ามาร่วมตรวจสอบนักเรียนทางเว็บไซต์ไม่ได้ จึงขอให้ครูที่ปรึกษากรอกข้อมูลผ่านระบบออนไลน์ตั้งแต่บัดนี้เป็นต้นไป
            ๑.๑๖ นักเรียนขาดเรียนหลังจากไปทัศนศึกษา  นักเรียนที่ไปทัศนศึกษาในช่วงวันจันทร์ถึงวันพฤหัสบดี พบว่า นักเรียนส่วนใหญ่จะขาดเรียนในวันถัดไป  ดังนั้น จึงขอให้ครูที่ปรึกษากำชับนักเรียนให้มาเรียนด้วย หากไม่มาเรียนในปีต่อไปจะให้ไปในวันหยุดเพื่อไม่ให้เสียเวลาเรียน  และมอบหมายให้กลุ่มบริหารวิชาการประเมินผลดีผลเสียด้วย
            ๑.๑๗ แจ้งทบทวนแนวปฏิบัติและข้อตกลงของโรงเรียน  ได้ให้คณะครูพิจารณาเอกสารข้อตกลงและแนวทางการปฏิบัติตน การอบรมนักเรียน (ตามเอกสารแนบท้าย) เน้นย้ำให้ร่วมกันดำเนินการตามแนวปฏิบัติและข้อตกลงโดยเคร่งครัด

ระเบียบวาระที่ ๒ รับรองรายงานการประชุมครั้งที่ ๑๐/๒๕๕๙
                       ที่ประชุมมีมติ รับรอง

ระเบียบวาระที่ ๓ เรื่องสืบเนื่องจากการประชุมครั้งที่แล้ว
		  ไม่มี

ระเบียบวาระที่ ๔ เรื่องเสนอเพื่อพิจารณา
	   ๔.๑ การปรับปรุงข้อตกลงกองทุนลานทอง  เนื่องด้วย บุคลากรยืมเงินจากกองทุนลานทอง
แล้วไม่ชำระคืนตามกำหนดเวลา ส่งผลให้บุคลากรคนอื่นๆ ไม่สามารถยืมเงินจากกองทุนลานทองได้และทำให้
ไม่สามารถนำดอกผลที่ได้จากการกู้ยืมไปเป็นทุนการศึกษาให้กับนักเรียนได้ตามวัตถุประสงค์ของกองทุนได้  ดังนั้น 
จึงขอเสนอแนวทางในการแก้ปัญหากองทุนลานทอง ดังนี้
		       ๑. ผู้ที่ยืมเงินกองทุนลานทองแล้วค้างชำระ ให้ชำระเงินให้เสร็จสิ้นภายในวันที่ ๙ ธันวาคม ๒๕๕๙
		       ๒. ให้งดการยืมเงินไปพลางก่อน จนกว่าจะมีการร่างข้อบังคับกองทุนลานทองใหม่
		       ๓. ผู้ที่จะยืมจะต้องมีเงินฝากในกองทุนลานทอง และมีการกำหนดอัตราการยืมเงิน
		       ๔. ให้มีการตั้งคณะกรรมการเพื่อพิจารณาการยืมเงินกองทุนลานทอง
		       ๕. ให้มีการตั้งคณะกรรมการในการตรวจสอบการดำเนินงาน
ที่ประชุมมีมติ เห็นชอบ

ระเบียบวาระที่ ๕ เรื่องจากกลุ่มบริหารงาน
 ๕.๑ งานที่เกี่ยวข้องกับกลุ่มบริหารวิชาการ
	       ๕.๑.๑ ขอขอบคุณครูที่ปรึกษาที่เช็คนักเรียนมาเรียน
                      ๕.๑.๒ การอบรมคุณธรรม  มอบหมายนางประทวน  มาดี  ประสานงานกับวัดหนองปลิง
                            ๕.๑.๓ ขอให้ครูผู้สอนส่งแผนการจัดการเรียนรู้ภายในวันที่ ๙ ธันวาคม ๒๕๕๙
                  ๕.๑.๔ การแข่งขันศิลปหัตถกรรมนักเรียน ระดับภาคเหนือ วันที่ ๑๔-๑๖ ธันวาคม ๒๕๕๙  
ณ จังหวัดลำปาง  ขอให้ครูผู้ฝึกสอนนักเรียนทำบันทึกข้อความถึงกลุ่มบริหารวิชาการด้วย เพื่อออกคำสั่งในการไปราชการ และเมื่อกลับมาแล้วให้รายงานผลการแข่งขันด้วย
                  ๕.๑.๕ การสอบโอเน็ต  กลุ่มบริหารวิชาการได้ทำป้ายนับถอยหลังวันสอบโอเน็ตแล้ว  
ในการนี้ ขอเชิญหัวหน้ากลุ่มสาระการเรียนรู้ทุกกลุ่มสาระฯ เข้าร่วมการประชุม ในวันที่ ๑๓ ธันวาคม ๒๕๕๙ เพื่อวิเคราะห์ว่าตัวชี้วัดใดต่ำให้ครูผู้สอนเน้นการสอนในเรื่องนั้นให้มากขึ้น 
                            ๕.๑.๖ ลูกเสือ ม.๑ จะมีพิธีประดับบ่า ในวันที่ ๗ ธันวาคม ๒๕๕๙  ณ โดมอเนกประสงค์
จึงขอใช้ชั่วโมงลดเวลาเรียนและชั่วโมงลูกเสือในการทำพิธี 
                            ๕.๑.๗ แผนการติวโอเน็ต  โรงเรียนได้จัดซื้อหนังสือเพื่อติวโอเน็ตให้กับนักเรียนเป็นที่เรียบร้อยแล้ว  หลังวันที่ ๑๙ ธันวาคม ๒๕๕๙  สพม.๔๑ จะนำครูผู้สอน ม.๓ และ ม. ๖ ในกลุ่มวิชาสาระหลักทุกคน
ไปประชุม/อบรมเกี่ยวกับแนวทางการสอนเพื่อสอบโอเน็ตของนักเรียน   ในส่วนของโรงเรียนจะให้ครูติวกันเอง / ติดต่อวิทยากรมาติวให้ / จ้างติวเตอร์มาติว
           ๕.๒ งานที่เกี่ยวข้องกับกลุ่มบริหารทั่วไป
	       ๕.๒.๑ ขอบคุณคณะครูที่ร่วมกันจัดกิจกรรมรวมพลังสร้างความดีแปรอักษรเพื่อถวายความ
อาลัยแด่พระบาทสมเด็จพระปรมินทรมหาภูมิพลอดุลยเดชฯ
                                ๕.๒.๒ คณะครูที่ขอรับการบริการจากแม่บ้านและนักการในช่วงนี้ยังไม่ได้ดำเนินการให้เพราะรอวัสดุอุปกรณ์ที่สั่งซื้อ แต่ได้สำรวจสิ่งที่คณะครูต้องการปรับปรุง/ซ่อมแซมแล้ว
                     ๕.๒.๓ ฝ่าย/งานใดจะส่งหนังสือถึง สพม. ๔๑ ขอให้ใส่ทิศทางการดำเนินงานของ สพม. ๔๑ 
ไว้ด้านล่างของหนังสือด้วย
                            ๕.๒.๔ ขอความร่วมมือครูที่ปรึกษากำชับ/เน้นย้ำนักเรียนในที่ปรึกษาให้ทำความสะอาดเขตรับผิดชอบของตนด้วย
                            ๕.๒.๕ เวรผู้ปกครองจิตอาสา ขอให้ครูที่ปรึกษาเน้นย้ำ/ประชาสัมพันธ์ให้ผู้ปกครองทราบด้วยเพื่อที่ผู้ปกครองจะได้รับทราบและมาเข้าร่วมกิจกรรมฯ
          ๕.๓ งานที่เกี่ยวข้องกับกลุ่มบริหารงบประมาณ/บุคคล
	      ๕.๓.๑ การอบรม TEPE ONLINE  ยังมีครูที่ยังไม่เข้ารับการอบรม ขอให้ครูเข้าไปอบรมด้วย
                               ๕.๓.๒ การจ่ายเงินเพื่อสมทบการสร้างโรงอาหาร  ในวันที่ ๘ ธันวาคม ๒๕๕๙ จะรับเงินจากนักเรียนในชั่วโมงแรก  โดยจะขอสลับชั่วโมงแรกกับชั่วโมงสุดท้าย  หลังจากนี้หากนักเรียนคนใดจะจ่ายเงินสมทบสร้างโรงอาหารให้จ่ายที่นายทัศวัฒน์  ซอแก้ว  และจะมีการเรียกเก็บอีกครั้งหนึ่งในเดือนกุมภาพันธ์  นักเรียนคนใดที่จะขอยกเว้นก็สามารถมาขอรับใบยกเว้นได้ในเดือนกุมภาพันธ์
                ๕.๓.๓ บุคลากรคนใดที่ได้รับรางวัลและได้รับเกียรติบัตร ขอให้สำเนาส่งนางสาวรัชนีกร  
พานชัย 
                ๕.๓.๔ ครูคนใดจะตรวจสุขภาพประจำปี ขอให้แจ้งรายชื่อภายในวันที่ ๑๖ ธันวาคม ๒๕๕๙ 
วันเวลาที่ตรวจสุขภาพนั้นจะแจ้งให้ทราบภายหลัง
                	      ๕.๓.๕ เงินค่าอุปกรณ์การเรียนสำหรับนักเรียนที่ยังไม่ได้รับเนืองจากผู้ปกครองไม่มาประชุม  จะเชิญผู้ปกครองที่ไม่มาประชุมให้มาประชุมใหม่ในวันที่ ๙ ธันวาคม ๒๕๕๙ 
                ๕.๓.๖ ครูที่จะยืมเงินไปงานแข่งขันศิลปหัตถหกรรมนักเรียนฯ ให้เขียนยืมเงินภายในวันพรุ่งนี้
ที่นางภัณฑิรา  โพธิ์แนม
                ๕.๓.๗ แจ้งยอดเงิน ดังนี้
    เงินบริจาคสร้างโรงอาหาร จำนวน ๑๙๕,๔๕๘.๗๒ บาท
			    เงินจากการจำหน่ายชิฟ จำนวน ๓๑๕,๑๙๙.๐๕ บาท
			    เงินจากการจำหน่ายน้ำดื่ม คลว. จำนวน ๒๒๐,๑๔๓.๔๔ บาท
			    เงินสวัสดิการ เงินยืมจำนวน ๓๘๖,๐๗๖.๖๑ บาท  
			    เงินกองทุนลานทอง เป็นเงินสด จำนวน ๑๗,๗๖๐บาท  เป็นเงินค้างชำระ จำนวน ๔๓,๑๘๐ บาท  รวมเป็นเงิน ๖๐,๙๔๐ บาท
          ๕.๔ งานที่เกี่ยวข้องกับกลุ่มงานกิจการนักเรียน
	      ๕.๔.๑ ขอขอบคุณนายชัชชวรรษณ์  เพ็ชรแก้ว  และทีมงานที่จัดกิจกรรมแปรอักษรฯ
	      ๕.๔.๒ นักเรียนไม่เข้าร่วมกิจกรรมของโรงเรียน  จะขอให้ครูที่ปรึกษาเป็นผู้เช็คชื่อนักเรียน
ในห้องที่ปรึกษาให้ด้วย
	      ๕.๔.๓ นักเรียนที่มีพฤติกรรมอยู่ในกลุ่มเสี่ยงและอยู่ในเกณฑ์ที่จะต้องย้ายสถานศึกษา จะขอให้
ครูที่ปรึกษาลงชื่อรับรองพฤติกรรมของนักเรียน
	      ๕.๔.๔ ครูเวรที่ดูแลโรงอาหารและสนามบาสเกตบอล  ขอให้ไปดูแลนักเรียนในช่วงพักกลางวัน
ด้วยเพื่อป้องกันการทะเลาะวิวาท
	      ๕.๔.๕ การประชุมผู้ปกครองเมื่อวันที่ ๒๓ พฤศจิกายน ๒๕๕๙ มีผู้ปกครองมาประชุม 
๘๗.๒๗ %  และผู้ปกครองไม่มาประชุม  ๑๒.๗๓ %
	      ๕.๔.๖ การสุ่มตรวจปัสสาวะของนักเรียนเพื่อหาสารเสพติดจำนวน ๖๐ คน ผลปรากฏว่า 
ไม่พบนักเรียนใช้สารเสพติด



	      ๕.๔.๗ การตรวจวัดตาบอดสี  ขอให้ครูที่ปรึกษาแจ้งให้นักเรียนมาตรวจวัดตาบอดสีด้วย 
และแจ้งครูผู้สอนเพื่อทราบว่าบางครั้งงานอนามัยโรงเรียนอาจจะขอนักเรียนบางคนเพื่อช่วยในการตรวจวัดฯ เพราะนักเรียนที่จะต้องตรวจวัดฯ มีเป็นจำนวนมาก และมีข้อมูลหลายอย่าง  อาจจะทำให้นักเรียนไม่ได้เข้าเรียนในรายวิชาของท่าน 
	      	      ๕.๔.๘ ขอความร่วมมือจากคณะครูให้สวมหมวกนิรภัยทุกครั้งเมื่อขับขี่รถมอเตอร์ไซด์เข้ามาในโรงเรียน
       	                ๕.๔.๙ การทำความสะอาดของคณะสี  แจ้งครูเวรประจำวันจันทร์ทราบว่าทุกวันจันทร์จะต้องมีการประกาศคณะสีที่ชนะเลิศในการทำความสะอาดเขตรับผิดชอบ

